**22-TA-1984: Noteikumu projekts (Grozījumi)**

Grozījumi Ministru kabineta 2012. gada 3. janvāra noteikumos Nr. 26 "Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru"

|  |  |  |  |  |
| --- | --- | --- | --- | --- |
| **Nr.p.k.** | **Saskaņošanai nosūtītā projekta redakcija** | **Iebildums / Priekšlikums** | **Apstrādes informācija** | **Galīgā redakcija** |
| 1. | **Noteikumu (grozījumu) projekts**  Grozījumi Ministru kabineta 2012. gada 3. janvāra noteikumos Nr. 26 "Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru" | **Iebildums (FM - 15.07.2022.)**  Vēršam uzmanību, ka atbilstoši Latvijas Nacionālās sporta padomes 2021. gada 11. novembra sēdes protokola Nr.5  2.9.apakšpunktam, Izglītības un zinātnes ministrijai ir uzdots izstrādāt un izskatīšanai Latvijas Nacionālās sporta padomes 2022. gada februāra sēdē iesniegt priekšlikumus jauniem Ministru kabineta noteikumiem, kas turpmāk reglamentēs kārtību, kādā piešķiramas naudas balvas par izciliem sasniegumiem sportā, paredzot reformēt esošo naudas balvu piešķiršanas sistēmu un būtiski paaugstināt kritērijus naudas balvu piešķiršanai. Atzīmējam, ka minētais uzdevums līdz šim brīdim nav izpildīts. Līdz ar to, lūdzam Izglītības un zinātnes ministriju sniegt informāciju par Latvijas Nacionālās sporta padomes 2021. gada 11. novembra sēdē dotā uzdevuma izpildes gaitu, ņemot vērā sagatavoto noteikumu projektu un plānotās izmaiņas valsts sporta budžeta līdzekļu administrēšanas kārtībā no 2023. gada 1. janvāra.  *Piedāvātā redakcija*  - | **Ņemts vērā**  IZM atbilstoši Latvijas Nacionālās sporta padomes 2021. gada 11. novembra sēdes protokola Nr.5 2.9.apakšpunktā dotam uzdevumam ir veikusi izvērtējumu par iespējamajiem reformas virzieniem, kā rezultātā kā vienu no prioritārajiem pasākumiem 2023.-2025. gada budžetam Finanšu ministrijā ir iesniegusi pasākumu "Naudas balvu par izciliem sasniegumiem sportā sistēmas reforma" (15\_03\_P), kas paredz atteikties no vienreizēju ikgadēju naudas balvu piešķiršanas par izciliem sasniegumiem sportā, tā vietā paredzot ikmēneša pabalstu olimpisko un paralimpisko spēļu medaļniekiem visa mūža garumā (tam būs nepieciešami Grozījumi Sporta likumā), savukārt ikgadēji ietaupītos līdzekļus (kas tiek piešķirti naudas balvu izmaksai no valsts budžeta programmas 02.00.00 "Līdzekļi neparedzētiem gadījumiem") [1 400 000 EUR apmērā] daļēji novirzīt valsts sporta pamatbudžetā, lai palielinātu regulāro valsts atbalstu labākajiem sportistiem, komandām, treneriem un federācijām, kuri sasnieguši izcilus sasniegumus sportā. Ja minētas priekšlikums tiks atbalstīts, tad Sporta likuma 14. pants no likuma tiks izslēgts, kā rezultātā saistībā ar deleģējuma neesamību spēku zaudēs arī Ministru kabineta 2012.gada 3.janvāra noteikumi Nr. 26 "Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru", kas ir izdoti saskaņā ar Sporta likuma 14.panta otro daļu. Vienlaikus norādām, ka naudas balvu par izciliem sasniegumiem sportā sistēmas reformas jautājuma iespējamā turpmākā virzība pati par sevi nav iemesls, lai saistībā ar informatīvajā ziņojumā "Par valsts sporta budžeta līdzekļu administrēšanas kārtību no 2023. gada 1. janvāra" (22-TA-1982) ietverto IZM priekšlikumu par to, ka no 2023. gada 1. janvāra valsts sporta budžeta līdzekļu piešķiršanu Sporta likumā noteiktā kārtībā atzītajām sporta federācijām un citām sporta organizācijām to pamatdarbības nodrošināšanai centralizēti šim mērķim paredzēto valsts budžeta līdzekļu ietvaros nodrošina biedrība "Latvijas Sporta federāciju padome", neveiktu attiecīgas izmaiņas arī šobrīd spēkā esošajos Ministru kabineta 2012.gada 3.janvāra noteikumos Nr. 26 "Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru".  Noteikumu projekts un ar to saistītais informatīvais ziņojums "Par valsts sporta budžeta līdzekļu administrēšanas kārtību no 2023. gada 1. janvāra" (22-TA-1982) izskatīts Latvijas Nacionālās sporta padomes 2022. gada 11. augusta sēdē (prot. Nr.4 2. §). | - |
| 2. | **Noteikumu (grozījumu) projekts**  Grozījumi Ministru kabineta 2012. gada 3. janvāra noteikumos Nr. 26 "Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru" | **Iebildums (FM - 15.07.2022.)**  Ņemot vērā, ka noteikumu projekts tiks virzīts vienotā dokumentu paketē ar Izglītības un zinātnes ministrijas sagatavoto informatīvo ziņojumu “Par valsts sporta budžeta līdzekļu administrēšanas kārtību no 2023. gada 1. janvāra” (TA-1982), par kuru Finanšu ministrija savā atzinumā izteica iebildumus, tas ir virzāms izskatīšanai Ministru kabinetā pēc minētā  informatīvā ziņojuma saskaņošanas ar Finanšu ministriju.    *Piedāvātā redakcija*  - | **Ņemts vērā**  Finanšu ministrijas iebildumi par informatīvo ziņojumu "Par valsts sporta budžeta līdzekļu administrēšanas kārtību no 2023. gada 1. janvāra" (22-TA-1982) ņemti vērā. | - |
| 3. | **Noteikumu (grozījumu) projekts**  2. Noteikumi stājas spēkā 2022. gada 1. novembrī. | **Iebildums (TM - 13.07.2022.)**  Informatīvajā ziņojumā "Par valsts sporta budžeta līdzekļu administrēšanas kārtību no 2023. gada 1. janvāra" paredzēts, ka biedrība "Latvijas Sporta federāciju padome" valsts sporta budžeta līdzekļu piešķiršanu Sporta likumā noteiktā kārtībā atzītajām sporta federācijām un citām sporta organizācijām to pamatdarbības nodrošināšanai centralizēti šim mērķim paredzēto valsts budžeta līdzekļu ietvaros nodrošina no 2023. gada 1. janvāra. Līdz ar to lūdzam precizēt šā projekta spēkā stāšanās datumu.  *Piedāvātā redakcija*  - | **Ņemts vērā**  Spēkā stāšanās datums precizēts (2023. gada 1. janvāris). | - |
| 4. | **Anotācija (ex-ante)**  1.3. Pašreizējā situācija, problēmas un risinājumi | **Iebildums (TM - 13.07.2022.)**  Anotācijas 1.3. apakšpunktā ir sniegta informācija par sporta nozares finansēšanas pārvaldības un administratīvās pārvaldības modeļa reformu. Tāpat ir norādīts, ka izvērsta informācija ir sniegta informatīvajā ziņojumā, papildus informācija un pamatojums šajā jautājumā anotācijā netiek sniegts. Vēršam uzmanību, ka informatīvajā ziņojumā "Par valsts sporta budžeta līdzekļu administrēšanas kārtību no 2023. gada 1. janvāra" nav sniegts detalizēts pamatojums un skaidrojums par attiecīga uzdevuma deleģēšanu biedrībai "Latvijas Sporta federāciju padome", proti, atbilstība Valsts pārvaldes iekārtas likuma 41. panta otrās daļas 4. punktam un 40. panta otrajai daļai. Vēršam uzmanību, ka atbilstoši Valsts pārvaldes iekārtas likuma 43. panta pirmajai daļai, deleģējot pārvaldes uzdevumu, ārējā normatīvajā aktā nosaka iestādi, kuras padotībā atrodas pilnvarotā persona attiecībā uz konkrētā uzdevuma izpildi. Savukārt minētā likuma 45. panta pirmā daļa paredz, ka par tiešās pārvaldes iestādes kompetencē esošu pārvaldes uzdevumu deleģēšanu uz laiku līdz trim gadiem lemj Ministru kabineta loceklis, kura padotībā atrodas iestāde, kas slēdz līgumu. Par deleģēšanu uz ilgāku laiku lemj Ministru kabinets. Pārvaldes uzdevumu var deleģēt ar  līgumu, ja tas paredzēts ārējā normatīvajā aktā.  Tāpat anotācijā nav sniegts izvērtējums noteikumu projektā paredzētā regulējuma atbilstībai Sporta likuma un Administratīvā procesa likuma kontekstā (piemēram, pēc analoģijas ar Sporta likuma 10.1 panta otro, trešo un ceturto daļu), ņemot vērā, ka turpmāk biedrība "Latvijas Sporta federāciju padome" pieņems attiecīgus lēmumus.  Līdz ar to ir veicams attiecīgs izvērtējums, precizējot projektu un papildinot anotāciju.  *Piedāvātā redakcija*  - | **Ņemts vērā**  Atbilstoši precizēts informatīvais ziņojums "Par valsts sporta budžeta līdzekļu administrēšanas kārtību no 2023. gada 1. janvāra" (22-TA-1982), kā arī tā izziņā sniegts papildu skaidrojums.  Noteikumu grozījumu 1.2. apakšpunkts papildināts, nosakot, ka biedrība "Latvijas Sporta federāciju padome", pildot noteikumu 28. punktā noteikto uzdevumu (slēdzot līgumu ar attiecīgo sporta federāciju par naudas balvas piešķiršanu), ir Izglītības un zinātnes ministrijas funkcionālajā pakļautībā. Ar Noteikumu grozījumiem biedrībai "Latvijas Sporta federāciju padome" tiek uzticēta līguma noslēgšana ar attiecīgu sporta federāciju, kur par naudas balvas piešķiršanu priekšlikumu lēmumam sniedz Latvijas Nacionālā sporta padome, savukārt lēmumu par naudas balvas piešķiršanu pieņem Ministru kabinets, kā arī noteikta iesaiste sporta federāciju iesniegumu par naudas balvu piešķiršanu vērtēšanā (sadarbībā ar Izglītības un zinātnes ministriju), attiecīgi papildināta noteikumu grozījumu projekta anotācija. | 1.3. Pašreizējā situācija, problēmas un risinājumi |
| 5. | **Noteikumu konsolidētā versija**  Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru | **Iebildums (LOK - 15.07.2022.)**  Atsaucoties uz Biedrības "Latvijas Olimpiskā komiteja" (LOK) atzinumā par informatīvo ziņojumu "Par valsts sporta budžeta līdzekļu administrēšanas kārtību no 2023. gada 1. janvāra" (22-TA-1982), kas iekļauts vienotā paketē ar šo projektu, izteiktajiem iebildumiem un komentāriem (it īpaši 13. komentāru), LOK neatbalsta grozījumus šādā redakcijā.  Minētajā komentārā aprakstītajā kārtībā un atbilstoši Latvijas Nacionālās sporta padomes (LNSP) 2021. gada 11. novembra sēdes lēmumam rosinām izstrādāt un izskatīšanai LNSP iesniegt priekšlikumus būtiski reformētas kārtības, kādā piešķiramas naudas balvas par izciliem sasniegumiem sportā, ieviešanai, priekšlikumu izstrādes gaitā veicot nepieciešamo apspriešanu nozares ietvaros, kā arī nodrošinot sporta organizāciju un sabiedrības iesaisti.    *Piedāvātā redakcija*  - | **Nav ņemts vērā**  Skatīt informatīvo ziņojumu "Par valsts sporta budžeta līdzekļu administrēšanas kārtību no 2023. gada 1. janvāra" (22-TA-1982), kā arī minētā informatīvā ziņojuma izziņā IZM sniegto skaidrojumu par LOK izteiktajiem iebildumiem.  IZM atbilstoši Latvijas Nacionālās sporta padomes 2021. gada 11. novembra sēdes protokola Nr.5 2.9.apakšpunktā dotam uzdevumam ir veikusi izvērtējumu par iespējamajiem reformas virzieniem, kā rezultātā kā vienu no prioritārajiem pasākumiem 2023.-2025. gada budžetam Finanšu ministrijā ir iesniegusi pasākumu "Naudas balvu par izciliem sasniegumiem sportā sistēmas reforma" (15\_03\_P), kas paredz atteikties no vienreizēju ikgadēju naudas balvu piešķiršanas par izciliem sasniegumiem sportā, tā vietā paredzot ikmēneša pabalstu olimpisko un paralimpisko spēļu medaļniekiem visa mūža garumā (tam būs nepieciešami Grozījumi Sporta likumā), savukārt ikgadēji ietaupītos līdzekļus (kas tiek piešķirti naudas balvu izmaksai no valsts budžeta programmas 02.00.00 "Līdzekļi neparedzētiem gadījumiem") [1 400 000 EUR apmērā] daļēji novirzīt valsts sporta pamatbudžetā, lai palielinātu regulāro valsts atbalstu labākajiem sportistiem, komandām, treneriem un federācijām, kuri sasnieguši izcilus sasniegumus sportā. Ja minētas priekšlikums tiks atbalstīts, tad Sporta likuma 14. pants no likuma tiks izslēgts, kā rezultātā saistībā ar deleģējuma neesamību spēku zaudēs arī Ministru kabineta 2012.gada 3.janvāra noteikumi Nr. 26 "Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru", kas ir izdoti saskaņā ar Sporta likuma 14.panta otro daļu. Vienlaikus norādām, ka naudas balvu par izciliem sasniegumiem sportā sistēmas reformas jautājuma iespējamā turpmākā virzība pati par sevi nav iemesls, lai saistībā ar informatīvajā ziņojumā "Par valsts sporta budžeta līdzekļu administrēšanas kārtību no 2023. gada 1. janvāra" (22-TA-1982) ietverto IZM priekšlikumu par to, ka no 2023. gada 1. janvāra valsts sporta budžeta līdzekļu piešķiršanu Sporta likumā noteiktā kārtībā atzītajām sporta federācijām un citām sporta organizācijām to pamatdarbības nodrošināšanai centralizēti šim mērķim paredzēto valsts budžeta līdzekļu ietvaros nodrošina biedrība "Latvijas Sporta federāciju padome", neveiktu attiecīgas izmaiņas arī šobrīd spēkā esošajos Ministru kabineta 2012.gada 3.janvāra noteikumos Nr. 26 "Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru".  Noteikumu projekts un ar to saistītais informatīvais ziņojums "Par valsts sporta budžeta līdzekļu administrēšanas kārtību no 2023. gada 1. janvāra" (22-TA-1982) izskatīts Latvijas Nacionālās sporta padomes 2022. gada 11. augusta sēdē (prot. Nr.4 2. §). | Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru |